procesaur/Wiki.mk huggingface dataset:
Шака

Шака (латински: ''manus, мн. manūs'') — телесен орган која е дел од раката. Дланките се составени од по пет прсти и се наоѓаат веднаш под подлактицата. Дланките се главните органи за физичка манипулација со околината кои се користат за големи и мали моторни вештини. Прстите од дланките содржат голем број живци, што пак реагира со големо чувство на допир. Како и останатите симетрични органи, така и рацете се контролирани од спротивните мозочни полутопки. Внатрешниот дел на шаката се нарекува дланка.
1 Скелет
Скелетот на шаката е составен од 27 коски поделени во три групи:
* коски на коренот на шаката
* коски на докпоренот и
* коски на прстите од шаката.
На скелетот се разликуваат две страни: предна или дланска (''facies palmaris'') и задна страна (''facies dorsalis'').
1.1 Корен на дланката (ossa carpi)
Коренот (''carpus'') се состои од осум коски распоредени во два реда. Одејќи од палецот кон малиот прст во горниот ред се наоѓаат следните коски: чунеста, полумесечеста, триаглеста и грашковидна коска. Долниот ред е составен од трапезна коска, трапезоидна коска, главеста коска и кукеста коска.
1.2 Поткорен на дланката (ossa metacarpalia)
Претставуваат пет долги коски означени со редни броеви идејќи од палецот кон малиот прст.Тие ги спојуваат карпалните коски со коските од прстите. На сите метакарпални коски се разликуваат тело и два краја. Горните краеви се зглобуваат со долниот ред од карпалните коски, а долните краеви се зглобуваат со првите коски од прстите.
1.3 Прсти (ossa digitorum manus)
Коските на прстите се наречени фаланги на број 14 и претставуваат долги коски. Секој прст со исклучок на палецот е составен од три коски-членчиња (''phalanges''), а палецот од две. На секоја фаланга се разликува тело и два краја. Горните и средните фаланги на двата краја имаат зглобни површини, а долните фаланги на долните краеви се рапави.
2 Болести и неправилности на раце
* Полимелија е вродена мана кога поединец има повеќе дланки/раце отколку нормалниот број.* Полидактилија е вродена мана кога поединец има повеќе од нормалниот број прсти.* Инфекција на раце
* Операција на раце
3 Шаката и дланката како тема во уметноста и книжевноста
* „Двете дланки“ — песна на македонскиот поет Васил Куноски.
4 Поврзано
* Анатомија на човекот
* Лакот
* Рака
* Прст
* Нокт
Наум Манивилов-Преспански

Наум Манивилов - Преспански (, Ресенско, – , ) — македонски поет.
1 Животопис
Манивилов - Преспански е роден во преспанското село Љубојно на 18 јули 1934 година. Завршил средно образование. Работел како новинар во весникот „Млад Борец“. Член на ДПМ од 1960 година. Неговата поезија, иако прекината со прераната трагична смрт, оставила силен печат во тогашната развојна етапа на македонската лирика; таа е исполнета со младешки жар и копнеж за слободен израз.
2 Библиографија
*''Преспа'', Ск., 1961;
*''Ноќен патник'', Ск., 1963 – посмртно.
*''Ноќен патник'', Ск., 1963 – посмртно.
*''Песна за мојата пролет''*''Шарени квадрати''*''Нешто од нештата во нас''*''Мала ботаника''*''Задоцнета пролет''*''Игра на малите нешта''*''Автопортрет''
Подлактица

Подлактицата е дел од органот рака кој се наоѓа помеѓу лактот и рачниот зглоб. Подлактицата е составена од две големи коски кои се наречени палечна коска и улна. Помеѓу овие две коски се наоѓа мембарана која ги поврзува. Подлактицата е покриена со кожа, додека на предниот дел се наоѓаат влакна што не се толку застапени на задниот дел. На подлактицата се наоѓаат нерви, крвни садови и силни мускули што помагаат при нормалното функционирање на раката.
1 Коски
* Палечна коска
* Улна
2 Поврзано
* Рака
* Лакот
* Надлактица
* Дланка
Џемаил Максут

Џемаил Максут (|Cemail Maksut; Скопје, - , ) — македонски театарски и филмски глумец од турска народност.
1 Животопис
Максут е роден во Скопје на 8 мај 1933 година. Дипломирал на Филозофскиот факултет во Скопје, на групата за англиски јазик во 1964 година. Бил член на драмата во Турскиот театар во Скопје од 1953 до 1991 година, кога и се пензионирал. Има забележителни постигнувања и на филмското платно, како и на сцените на други театри. Починал во Скопје на 28 декември 2001 година.
Во јавноста, Максут е најзапаметен како Црна Арапина, соперникот на јунакот Крали Марко.
2 Филмографија
1960-ти&#9650;
1962, Пресметка ТВ-филм, /
1966, До победата и по неа ТВ-филм, /
1970-ти&#9650;
1970, Александра ТВ-филм, /
1975, Волшебното самарче ТВ-серија, /
1975, Јад ТВ-филм, /
1976, Најдолгиот пат ТВ-филм, Јоргос
1977, Најдолгиот пат ТВ-серија, Јоргос
1977, Итар Пејо ТВ-серија, /
1977, Дождовито сонце ТВ-филм, /
1979, Курирот на Гоце ТВ-серија, /
1980-ти&#9650;
1980, Учителот ТВ-филм, /
1981, Црвениот коњ ТВ-филм, /
1981, Булки крај шините ТВ-серија, /
1981, Бановиќ Страхиња ТВ-филм, /
1982, Вариола вера ТВ-филм, Халил Реџепи
1982, Илинден ТВ-серија, Чауш Ефенди
1983, Задах тела ТВ-филм, /
1983, Премиера ТВ-филм, /
1983, Црвениот коњ ТВ-серија, /
1984, Јуначко колено ТВ-серија, Али Саит Ефенди
1984, Mеmеd My Hawk, Јусуф
1984, Белото циганче ТВ-серија, Демир / Мечкарот
1985, Од зад грб ТВ-филм, Џем Хас
1985, Јазол ТВ-филм, /
1985-1986, Македонски народни приказни ТВ-серија
1985-1986, Крале Марко јунак стана ТВ-серија, Црна Арапина
1986, Солунски патрдии ТВ-серија, Дервишот
1986, Климент Охридски ТВ-филм, Писарот кај цар Симеон
1987, За трошка среќа ТВ-филм, /
1987, Македонски балади ТВ-серија, /
1987, Хај-фај ТВ-филм, /
1988, Lulеpјеshkat е dashurisë ТВ-филм, /
1989, Сабирни центар ТВ-филм, Човек во чамецот
1990-ти&#9650;
1987 1990, Трст виа Скопје ТВ-серија, Зеко
1991, Елелига пепелига ТВ-серија, /
1988 1992, Тврдокорни ТВ-серија, Дервишот
1986 1992, Македонски народни приказни ТВ-серија, /
1992, Заминување од Пасквелија ТВ-филм, Попот
1993, Бог да ги убие шпионите ТВ-филм, Турчинот со нож
1993, Македонска сага ТВ-филм, Веди
1993, Крик на немиот индијанец ТВ-филм, /
1994, Пред дождот ТВ-филм, Кузман
1995, Ангели на отпад ТВ-филм, Клошар
1997, Во светот на бајките ТВ-серија, /
1997, Џипси меџик ТВ-филм, Суат
1997, Преку езерото ТВ-филм, Сељак
2000-ти&#9650;
2001, Во светот на бајките 2 ТВ-серија, /
2001, Прашина ТВ-филм, Комиташ
2002, ТТ Синдром ТВ-филм, Мерлин
2002, Наше маало ТВ-серија, Џемо
3 Поврзано
* Ердоан Максут — глумец, син на Џемаил
Лакот

Лакот или лакт е дел од органот рака кој ги спојува подлактицата и надлактицата и се наоѓа во средината на раката. Лакот е составен од три коски кои се спијуваат: хумерусот од надлактицата и полупречникот и улната од подлактицата.
1 Наводи
2 Поврзано
* Лакот — стара марка
* Рака
* Подлактица
* Надлактица
Притока

Притока е река или поток кој се влева во поголема „матична“ река. Притоката по дефиниција не се влева директно во езеро, море или океан. Притоките и матичната река играат улога на одвод на површинските води и подземни води во еден слив, носејќи ја водата кон морето или друга голема водна површина.
Устие е место каде што се среќаваат две или повеќе водни површини, но зборот најчесто се употребува во контекст на притоки.
Обратна од притоката е растоката - река која скршнува од матичната во свој ракав и тече засебно. Тие најчесто се среќаваат кај речните делти.
1 Терминологија
Поимите „десна притока“ и „лева притока“ се употребуваат за положбата на притоката во однос на текот на матичната река, гледајќи низводно.
2 Подредување и броење
Во орографијата, притоките се подредуваат по редослед на текот, почнувајќи од онаа најблиску до изворот, за завршувајќи со онаа најблиску до речната делта.
Според Штралеровиот редослед распоредот на притоките во хиерархија на притоки од „прв“, „втор“, „трет“ и „виш“ ред, со тоа што притоките од првиот ред се најмалите. На пример, една притока од втор ред има две или повеќе притоки од прв ред кои се соединуваат и ја сочинуваат притоката од втор ред.
3 Поврзано
* Растока
* Естуар
* Устие
* Речна делта
Рамо

Рамото е дел од органот рака кој ја спојува истата со остатокот од телото. Рамото е составено од три коски: клавикула, скапула и хумерусот од надлактицата. Покрај коските, тука има и силно равиени мускули кои овозможуваат нормално функционирање на раката, како и голем број крвни садови и нерви. Рамото мора да е флексибилно за да не пречи при нормално движење на раката, како и да е доволно силно да ја издржи физичката активност во која може да e инволвирана раката.
1 Поврзано
* Рака
* Надлактица
* Клучна коска
Неутрална теорија за молекуларната еволуција

Неутралната теорија за молекуларната еволуција е теорија која вели дека најголемиот број на мутации на молекуларно ниво имаат неутрален карактер во однос на природната селекција. Како последица на ова, голем дел од внатревидовата менливост или варијација (особено кај малите популации) се објаснува со случајниот дрифт на мутантните алели (кои се неутрални или делумно неутрални), а не со дејството на природната селекција.
Теоријата била разработена од страна на Мото Кимура при крајот на 1960-тите години. Теоријата на неутрална еволуција се согласува со фактот на постојаната честота на востановување на мутациите на молекуларно ниво, што дозволува, на пример, да се проценува времето на дивергирање на видовите.
Теоријата за неутрална еволуција не ја оспорува клучната улога на природната селекција во развитокот на живиот свет на Земјата. Се води дискусија за пропорцијата на мутации кои имаат адаптивно значење.
1 Создавање на теоријата
Изучувајќи го степенот на аминокиселински замени (супституции) во белковините, Кимура обратил внимание на несоодветството на податоците добиени и порано - Џон Холдејн: степенот на замена на геномот на потомството кај цицачите ја зголемила оценката на Холдејн за неколку стотици пати. Се покажало дека за да се одржи постојаната бројност на популацијата при истовремено зачувување на мутантните замени од страна на природната селекција, кои се појавуваат со таква висока честота (степен), секој родител би морал да остава околу 22 000 потомци.
Методот на електрофореза дозволил да се открие полиморфизмот на белковините. За 18 случајно избрани локуси од ''Drosophila pseudoobscura'' со средна хетерозиготност, која се однесува за даден локус, сочинувале 12 %, а процентот на полиморфни локуси бил 30 %. Според Франциско Ајала, во генофондот на природните популации од различните видови организми, полиморфни се 20-50 % од локусите. За објаснување на популациониот полиморфизам, Роналд Фишер разработил модел на балансирачката селекција основан на селективната предност на хетерозиготите. Во исто време нивото на хетерозиготност кај мнозинството организми се проценувал на околу 7-15 %. А бидејќи во популацијата има илјадници алели кои даваат полиморфни белковини, невозможно е да се утврди дали сите тие имаат адаптивна вредност. Во 1957 година, Холдејн покажал математички дека во популацијата не можат да се заменуваат истовремено повеќе од 12 гени со подобро адаптирани алели без нејзината репродуктивна бројност да опадне до нула.
Сите овие истражувања го поттикнале Кимура да мисли дека поголемиот дел од нуклеотидните супституции мораат да бидат селективно неутрални и фиксирани со случаен дрифт. Соодветните полиморфни алели во популацијата одржуваат рамнотежа меѓу мутацискиот притисок и случајната селекција. Сето ова било изложено од страна на Кимура во неговата прва публикација по неутрална еволуција, која била така наречена по неутралноста во однос на природната селекција. Понатаму се појавила цела низа на статии од Кимура, меѓу кои и соавторски, а и обопштувачка монографија.
Прст

Прст е дел од органите рака и нога и кој се користи за манипулција и чувство за допир кај човекот и приматите. Нормално, човекот има пет прсти на секоја рака и нога, со исклучок на вродените мани и губењето прсти. На раката секој прст има свој назив, за разлика од прстите на нозете, па така има палец, показалец, среден прст, домал прст и мал прст. Секој прст содржи голем број нерви и крајни рожести завршетоци познати како нокти кои служат за заштита на врвовите на прстите.
1 Прстот како тема во уметноста и во популарната култура
* „Прсти“ — песна за деца на хрватскиот поет Григор Витез.* „Прсти“ — кус расказ на македонскиот писател Ѓоко Здравески од 2019 година.* „Четирите прсти“ (српски: ''Четири прста'') - песна на српскиот поет Јован Јовановиќ-Змај.* „Прстите на Васе“ — песна на македонскиот поет Васил Куноски.* „Прсти“ — песна на македонскиот поет Глигор Поповски.* „Студени прсти“ (хрватски: ''Hladni prsti'') - песна на хрватската рок-група Азра.* „Прстите на Каролина“ (англиски: ''Carolyn's fingers'') - песна на британската музичка група ''Cocteau Twins''.* „Зора на розовите црвени прсти“ (англиски: ''Dawn of the rose red fingers'') - песна на Никола Коџабашија и групата Фолтин од 2011 година.* „Вкочанети прсти“ (англиски: ''Sticky Fingers'') - албум на британската рок-група Ролинг Стоунс (''Rolling Stones'') од 1971 година.* „Скршени прекрстени прсти“ (англиски: ''Severed Crossed Fingers'') — песна на американската музичарка ''St. Vincent'' од 2014 година.* Стиф литл фингерс (англиски: ''Stiff Little Fingers'' = „Вкочанети мали прсти“) — северноирска панк-рок група, основана во 1977 година.* „Прсти прсти“ - песна на македонската група Фолтин од 2005 година.* „Девет прсти на тебе“ (англиски: ''9 Fingers On You'') - песна на американската рок-група ''Shudder To Think''.
2 Поврзано
* Рака
* Нокт
* Нога
3 Користена литература
***
Монте Карло Мастерс 2010 – мажи поединечно

Рафаел Надал ја одбрани титулата од 2009 победувајќи го сонардоникот Фернандо Вердаско 6–0, 6–1, за да прекине серијата од 11 месеци без титула и да освои својат историска 6та последователна титула во Монте Карло.
1 Носители
Првите осум носители добија директен пласман во втората рунда.
# Новак Џоковиќ ''(Полуфинале)
# Рафаел Надал (Шампион)
# Енди Мареј ''(ВтораРунда)
# Марин Чилич ''(Трета Рунда)
# Жо-Вилфред Цонга ''(Трета Рунда)
# Фернандо Вердаско ''(Финале)
# Микаил Јужни ''(Втора Рунда)
# Иван Љубичич ''(Трета Рунда)
- Хуан Карлос Фереро ''(Чертвртфинале)
- Томаш Бедрух ''(Трета Рунда)
- Давид Ферер ''(Полуфинале)
- Томи Робредо ''(Трета Рунда)
- Станислас Вавринка ''(Трета Рунда)
- Хуан Монако ''(Втора Рунда)
- Јурген Мелцер ''(Втора Рунда)
- Маркос Багдатис ''(Прва Рунда)
2 Жрешка
2.1 Горна половина
2.2 Долна половина
3 Наводи
**
es:Anexo:Masters de Monte Carlo 2010 (single masculino)
zh:2010年蒙地卡羅勞力士大師賽男子單打比賽
Ламаркизам

Ламаркизам — еволуциска концепција основана на теоријата од почетокот на XIX век на Жан Батист Ламарк во трактатот ,,Филозофија на зоологијата‘‘.
Погледите на Ламарк се многу тешки за разбирање бидејќи се основаат на неколку концепции од XVIII век кои се совршено неинтерпретативни во рамките на современата наука (како прва концепција - создавање на материјата од страна на Бог, што претставувало пасивен почеток, и природата како поредок и енергијата потребна за нејзиното постоење; концепцијата на пет елементи од кои најзначајна улога игра етерот во форма на ,,тенки флуиди‘‘ кои циркулираат во органските тела; одрекувањето на постоење на нервниот систем и полово размножување кај ,,нижите животни‘‘ итн.). Во врска со ова, современиот ,,ламаркизам‘‘ ги спомнува овие концепции само во општи црти. Во поширока смисла, како ламарксистички се однесуваат различни еволуциони теории (главно создадени во XIX и првата третина од XX век), во кои како главна движечка сила на еволуцијата (менувањето на видовите) го сметаат внатрешниот стремеж на организмите кон совршенство. По правило, најголемо значење во ваквите теории му се придава и на влијанието на ,,увежбаноста (разработеноста)‘‘ и ,,неувежбаноста (млитавоста)‘‘ на органите на нивната еволуциска судбина, бидејќи се смета дека увежбаноста или неувежбаноста можат да се предадат на потомството.
Тезата на ламаркизмот за наследувањето на стекнатите измени (варијации) предизвикала најмногу спорови кои продолжуваат и денес. Во втората половина на XX век, ламаркизмот бил компромитиран во руското професионално општество благодарение на тоа што Трофим Денисович Лисенко, чии методи биле во спротивност со претставите на повеќето биолози, го поддржувал гледиштето блиско на ламаркизмот (т. н. ,,советски творечки дарвинизам‘‘). Како и да е, и во денешно време некои научници продолжуваат да настапуваат со ламарксистички концепции. Како најзначајни обиди вредни да се спомнат се оние на австралискиот имунолог Д. Стил, кој верува дека трансплантацијата на ткива подобро се објаснува со ламарксистичките позиции.
1 Поврзани содржини
* Лисенкоизам
Дикотиледони

Дикотиледоните (|Dicotylédones) или магнолиопсидите (науч. ''Magnoliópsida'') се класа на скриеносемени (цветни) растенија.
1 Морфолошки одлики
Дикотиледоните се одликуваат по присуството на два зародишни листови (котиледони) во ембрионот (оттука и името). Кај нив, за разлика од монокотиледоните, спроводните снопчиња се распоредени во прстен, а меѓу дрвесината (ксилемот) и флоемот се наоѓа посебно творно ткиво — камбиум, кој го дава секундарниот раст; листовите, по правило, се со мрежеста нерватура; бројот на цветните составни делови е 4 или 5-кратен. Односно, цветот е 4- или 5-член. Коренчето на ембрионот обично станува главен корен способен за долготраен опстанок; лиската е најчесто расчленета, а нејзините рабови испапчени или назабени. Меѓу дикотиледоните се среќаваат растенија со нетипични одлики, а понекогаш и со некои признаци кои се покарактеристични за монокотиледоните.
2 Систематика
2.1 Според APG
:Palaeodicots
:Magnoliids
:Basal eudicots
:Rosids
::Basal rosids
::Eurosids I
::Eurosids II
:Asterids
::Basal asterids
::Euasterids I
::Euasterids II
2.2 Според Кронквист
:Magnoliidae
:Hamamelidae
:Caryophyllidae
:Dilleniidae
:Rosidae
:Asteridae
Македонско-руски односи

Македонско-руски односи — надворешни односи меѓу Република Македонија и Руската Федерација. Овие односи се одликуваат со високо ниво на соработка меѓу двете земји.
Русија ја признала Република Македонија на 4 август 1992 година, по една година откако земјата прогласила независност од Југославија во септември 1991 година. Русија била првата голема сила во светот која ја признала независноста на Македонија под нејзиното уставно име — Република Македонија, факт кој е многу ценет во Македонија. Дипломатски односи биле воспоставени на 31 јануари 1994 година. Помеѓу 1994 и 2009, Македонија и Русија потпишале над 40 спогодби.
На 6 октомври 1994 година, Владата на Руската Федерација донела Одлука за трансформирање на Претставништвото на Русија во Скопје, во Амбасадата на Руската Федерација во Република Македонија. На 27 јануари 1998 година Претседателите на Руската Федерација и на Република Македонија, во Москва, ја потпишале Декларацијата за пријателство и соработка меѓу двете земји. На 22 мај 2002 година, во Битола бил свечено отворен Почесен конзулат на Руската Федерација.
По повод 65-годишнината од победата во Големата татковинска војна, македонскиот претседател Ѓорге Иванов на 9 мај 2010 година бил во посета на Москва каде се сретнал со рускиот претседател Димитриј Медведев.
Една од најголемите руски инвестиции во Македонија е Лукоил.
ИгНобелова награда

Иг Нобеловата награда претставува пародија на Нобеловата награда и им се доделува секоја година во почетокот на октомври на десет научни достигнувања кои ''најпрво ги тераат луѓето на смеа, а потоа и на размислување''. Организирана е од страна списанието Annals of Improbable Research (Аналите на неверојатните истражувања) кое се занимава со научен хумор. Наградите се доделуваат од страна на група која вклучува и вистински лауреати на Нобеловата награда на церемонија која се одржува во Сандерс театарот на Универзитетот Харвард.
Првите Иг Нобелови награди биле доделени во 1991 година.
1 Поврзано
* Нобелова награда
* Дарвинова награда
Ауди R4

Ауди R4 (|Audi R4) — мал спортски автомобил кој треба да го произведува Ауди. R4 има две верзии - електрична и бензинска. Производните модели се појавија на пазарот во 2012 г. Ова е второто возило на Ауди со ознаката 'R', по моделот R8. Како и моделот R8, овој автомобил има централен мотор и две седишта. Тој е достапен како родстер.
1 Електрична варијанта
Електричната варијанта ќе се заснова на концептот „е-Трон“ прикажан на Франкфурскиот автосаем 2009. Автомобилот ќе има литиумскојонски акумулатор и четири електрични главински (тркални) мотори, по еден на секое тркало.
Кила

Кила или хернија (|hernia) е испупчување (испакнување) на перитонеумот надвор од стомачната шуплина, во која можат да бидат и делови на стомачните органи. Надворешната кила се испупчува низ стомачниот ѕид под кожата низ преформирани отвори (килна врата) или низ отвори настанати од повреда, операција и сл. Испупчениот дел на перитонеумот (килна вреќа) поминува низ вратата или каналот на килата, и во него како содржина се наоѓаат стомачните органи, најчесто црева, стомачната кошулка (марама) и др.
Кај внатрешната кила килната врата и вреќа се наоѓаат во самата стомачна шуплина и не излегуваат надвор од неа.
Природена кила се создава заради мани во развојот на некои делови од телото (на пр. кила кај папочната врвца, природена препонска кила и др.), додека во текот на животот кила се стекнува обично заради ненормални анатомски односи на идните килни врати, односно канали. Кила настанува и од силно напнување на стомачните мускули (кашлање, работници-носачи и дувачи на стакло).
Болните, кои боледуваат од кила, често имаат чувство на напнатост и непријатност при одење и станување, патат од обструкции, имаат повремено болки. Со време содржината на килната вреќа сраснува со ѕидот на вреќата, со што се отежнува состојбата на болниот. Во килата можат да се развијат воспалителни промени, може да дојде до застој на столицата и, што е најопасно, компликација на килата, до уклештување. Уклештувањето на килата го загрозува животот и единствено успешно се лечи со итна операција. Излегувањето на килната содржина може да се спречи со појас за кила (брахериј). Килата успешно се лечи со оперативно отстранување на килната вреќа и пластично покривање на килната врата, односно канал. Најчести се препонските кили (hernia inguinalis, т.е. ингвинална кила), феморални кили (кила на надколеницата), потоа папочни кили (кај мали деца и дебели жени), кила на браздата на стомачниот ѕид (вентрална кила), кила на дијафрагмата (хијатална, кила кај која килната вреќа влегува во градната шуплина) и др. Кај лажна кила (hernia spuria) се испупчуваат органите на стомачната шуплина низ отворот на стомачниот ѕид без содејство со перитонеумот. Поимот кила го вклучува и испупчувањето на градните органи низ ѕидот на градниот кош (хернија на торакалниот ѕид), испупчување на мускулите низ отворот на мусклулната обвивка, испупчување на содржината на черепната шуплина низ дефекти во черепните коски и др.
1 Дополнителна литература
** Popularni medicinski leksikon, трето дополнето издание, NIP Загреб, 1956, уредник: д-р Ѓорѓе Вукадиновиќ.
Eazy-E

Ерик Лин Рајт ( - ) познат под неговиот прекар Изи-И (Eazy-E), беше американски рапер и продуцер од Комптон, Калифорнија. Тој се смета дека го пронашол поджанрот на рапот, ''gangsta rap'' (гангстерски рап). Изи стана познат со групата N.W.A, а подоцна и како соло-артист.
Изи-И е познат по неговиот низок глас како на момче и неговите текстови фокусирани на уличниот живот и бандите, вклучувајќи оружје, дрога, секс и омраза кон полицијата. Изи бил домаќин на радио емисија на радиото ККБТ, во Лос Анџелес.
1 Животопис
1.1 Рани години
Ерик Рајт е син на Ричард и Кејти и се родил на 7 септември 1964 година, во Комптон, Калифорнија, предградие на Лос Анџелес. Татко му работел како поштар, а мајка му како директорка во училиште. Ерик бил избркан од средно училиште бидејќи продавал дрога. Тој бил член на бандата „Крипс“ кај Кели Парк кога бил тинејџер, а подоцна ширум градот.
1.2 Ruthless Records, N.W.A и Eazy-Duz-It (1987-1991)
Во 1987 г., искористувајки ги парите кои ги собрал од продавање дрога, Изи заедно со Џери Хелер ја основале издавачката куќа „Рутлес Рекордс“ (''Ruthless Records''). Кога ќе се придружат Д-р Дре и Ајс Кјуб на Рутлес, Изи заедно со нив ја формира групата N.W.A. Подоцна дошле Ди-Џеј Јела и Арабски Принц. Во овј период, Рутлес го издава албумот ''N.W.A and the Posse'' во 1987, а подоцна најуспешниот албум ''Straight Outta Compton'' во 1988. Еден месец подоцна, Изи го издава својот прв соло албум „''Eazy-Duz-It''“. Албумот се продал во 2 милиони копии, кој ја добил титулата „d''ouble platinum album''“. Во овој албум биле сингловите ''We Want Eazy'' и ''Eazy-Er Said Than Dunn''. Приота му помагале и останатите членови на ''N.W.A'', пример текстовите му ги пишувал Ајс Кјуб.
1.3 Крај на N.W.A. и конфликт со Д-р Дре (1991-1994)
Недоразбирања околу парите предивикале да N.W.A се распадне во 1991 година. Другите членови мислеле дека Изи и и Џери Хелер крадат пари од групата. Ајс Кјуб прв ја напуштил групата како последица од тоа, и ја напишал песната ''No Vaseline'', во која ги навредува N.W.A. Подоцна, поради истата причина, Д-р Дре ја напуштил групата и ќе ја основа издавачката куќа ''Death Row Records''. Оттогаш Изи-И и Д-р Дре почнале да пишуваат песни во кои се навредуваат еден кон друг. Најпознати такви се ''Real Mothafucking G's'' на Изи-И и ''Fuck Wit Dre Day'' на Д-р Дре.
1.4 Болест и смрт (1995)
На 16 март 1995, Изи отишол во болницата „Седарс Синаи Медикал Центар“ во Лос Анџелес. Тој мислел дек аима астма, а всушност бил болен од ХИВ вирус. Тој наскоро им кажал на обожавателите дека е болен. На 26 март 1995, во околу 6:35 часот по тихоокеанско време, Изи починал. Тој имал 31 година. Истата недела пред да умре, тој се смирил со Д-р Дре и Ајс Кјуб и за последен пат се упатил кон своите обожаватели.
2 Дискографија
* 1988: ''Eazy-Duz-It''* 1992: ''5150: Home 4 tha Sick''* 1993: ''It's On (Dr. Dre) 187um Killa''* 1995: ''Str8 off tha Streetz of Muthaphukkin Compton'' (посмртно)
* 2002: ''Impact of a Legend'' (посмртно)
Зелена смрдливка

Зелена смрдливка (лат. ''Palomena prasina'') — вид инсект од семејството на смрдливките. Оваа бубачка се одликува со умерена зелена боја на грбот и без забележливи белези. Ова е мошне честа смрдливка во Британија, и се среќава во најразни живеалишта, меѓу кои и домашните градини.
КАМАЗ

КАМАЗ (рус. ''Камский автомобильный завод'') е руска фабрика за камиони и автобуси, во Набережније Челни, Татарстан, Русија. КАМАЗ го составиле првиот модел на камион во февруари 1976 и денес КАМАЗ е еден од најголемите изработувачи на камиони во Азија и Европа. Камионите на КАМАЗ победиле на Релито Дакар, рекордни 14 пати. Денеска КАМАЗ е најголемиот произведувач на камиони во Русија, Блискиот Исток и Северна Африка. Фабриката произведува 93600 камиони годишно (260 камиони на ден). Повеќето КАМАЗ камиони имаат V8 мотор. Исто така и руската армија користи специјални варијанти на КАМАЗ.
0.1 Историја
* Во 1969, Централниот Комитет на Комунистичката Партија на СССР одлучил да се отвори фабрика за произведување на камиони во Набережние Челни.
* Произведувањето започнало на 13 декември 1969, но првиот КАМАЗ бил изработен дури на 16 февруари 1976.
* Во 1987 г. линијата на произведување на VAZ-1111 Ока мини автомобилот
* На 14 април 1993 г. пожар ја уништил фабриката за произведување на мотори на Камаз.
Претседател на Европскиот парламент

Претседателот на Европскиот Парламент претставува физичко лице кое раководи со Европскиот парламент. Тој или таа раководи со неговите заседаанија. Претседателот го претставува парламентот во сите негови надворешни односи. Освен тоа, Претседателот го потпишува законот кој претходно бил донесен на некоја од седниците на Парламентот, како и Буџетот на ЕУ.
Претседател се избира на две и пол години. Досега имало вкупно 28 претседатели на ЕП, откако бил формиран во 1952 година. Актуелен претседател од 2012 година е Мартин Шулц.
Мери Селест

„Мери Селест“ или „Небесна Марија“ (англиски: ''Mary Celeste'') — американски трговски брод што бил откриен во декември 1872 година напуштен во Атлантскиот Океан. Денес не е целосно потврдено како екипажот и патниците исчезнале од бродот, иако на денот на неговото откривање времето било мошне поволно и целиот екипаж бил искусен и добро упатен во морепловството. Последното отпловување на бродот било кон Гибралтар кога бродот поминал еден месец на море и имал залиха од храна и вода за шест месеци. Целиот товар на бродот при откривањето бил недопрен, па дури и личните работи на екипажот и патниците сè уште стоеле каде тие ги оставиле. Екипажот и патниците не се повеќе никогаш видени и денес случајот со „Мери Селест“ е една од најголемите поморски мистерии во светот.
Судбината на екипажот е предмет на шпекулации од различен вид. Теориите се движат од алкохолно предозирање, преку подводни земјотреси па сè до вонземски појави. Често има и предлози кои се слични со хипотетичките објаснувања на исчезнати бродови во Бермудскиот Т
риаголник. Денес, името ''Мери Селест'' често се поврзува со мистериозни бродски појави и таканаречени бродови-духови.
1 Хронологија
* 1861 – бил изграден „Амазон“ во Нова Шкотска, Канада
* 1867 – онеспособен во бура во близина на Глејс Беј, Нова Шкотска
* 1869 – поправен и продаден на американски сопственик. Преименуван во „Мери Селест“
* 1872 – отпловил од Њујорк до Џенова на 7 ноември
* 1872 – последен запис во дневникот на капетанот од 24 ноември
* 1872 – последен запис на камен од бродот на 25 ноември
* 1872 – бродот бил пронајден напуштен на 4 декември
2 Посада
2.1 Екипаж
име, статус, националност, возраст
Бенџамин Бригс, капетан, Американец, 37
Алберт Г. Ричардсон, офицер на палуба, Американец, 28
Ендру Гилинг, офицер на палуба, Данец, 25
Едвард Хед, послуга и готвач, Американец, 23
Фолкерт Лоренсон, морепловец, Германец, 29
Ариан Мартенс, морепловец, Германец, 35
Бој Лоренсон, морепловец, Германец, 23
Готлиб Гондесхал, морепловец, Германец, 23
2.2 Патници
име, статус, возраст
Сара Елизабет Бригс, жена на капетанот, 31
Софија Матилда Бригс, ќерка на капетанот, 2
3 Додатни информации
*''The Saga of the Mary Celeste: Ill-Fated Mystery Ship'', Stanley T. Spicer - ISBN 0-88999-546-X
*''The Bermuda Triangle Mystery Solved'', Lawrence David Kusche - ISBN 0-87975-971-2
*''Ghost Ship: The Mysterious True Story of the'' Mary Celeste ''and her Missing Crew'', Brian Hicks - ISBN 0-345-46391-9
*''The "Mary Celeste"'', John Maxwell - ISBN 87-15-01118-6
Бомбашки напади во Багдад (април 2010)

Бомбашките напади во Багдад претставуваат серија од бомбашки напади кои се случиле во април 2010 година во Багдад, Ирак. За само два дена, од настаните загинале 85 луѓе, а стотици биле сериозно повредени. Повеќето од нападите биле извршени во близина на една шиитска џамија. Еден од нападите бил наменет за шиитскиот радикален водач Моктада Ал Садер.
Катински масакр

Катинскиот масакр или масакрот во Катинската шума (|zbrodnia katyńska, 'Катинскиот криминал'; |Катынский расстрел) е масовно погубување на полски граѓани што го наредила советската власт на 5 март 1940 година. Проценките за бројот на убиени лица се движат од 1803 (според руската влада) до 21 768 (според полската влада). Полските воени заробеници и затвореници биле убивани во Катинската шума крај Твер (рус. Тверь), харковските затвори и на други места. Околу 8000 од убиените биле офицери заробени во 1939 година за време на советскиот напад на Полска, додека останатите биле полски граѓани - земјопоседници, жандарми, сопственици на фабрики и државни службеници — осудени за шпионажа и саботирање. Полскиот воен систем налагал секој кој поседувал универзитетска диплома да биде резервен офицер, така што Советите на овој начин убиле голем број на полски интелектуалци.
Најпрво името „Катински масакр“ се однесувало само на масакрот во Катинската шума, близу до селото Катин и Гнездово (на 19 km западно од Смоленск, Русија), извршен над полските офицери кои се наоѓале во логорите за воени заробеници во Старобелск и Осташков, како и на убиството на политички затвореници во западна Белорусија и западна Украина кои се стрелани во Катинската шума по наредба на Сталин, потоа во штабот на НКВД (рус. ''Народный комиссариат внутренних дел'') во Смоленск при т. н. Смоленска кланица и во затворите Калинин (Твер), Харков, Москва и други руски градови.
До Катинскиот масакр се дошло по одлуката на Политбирото на ЦК на Комунистичката партија на Советскиот Сојуз од 5 март 1940 година да се убијат сите воени заробеници кои НКВД ги држел во логорите на територијата на СССР. Масакрот е извршен во строга тајност, но веќе во 1943 година се откриени масовните гробници во Катин на просторот кој привремено го окупирала Нацистичка Германија. Советскиот Сојуз ја негирал одговорноста за извршувањето на масакрот сè до 1990, кога е објавено дека тајната полиција на НКВД го извршила масакрот и се обидела да ги сокрие доказите за него. Овој масакр, по мислењето на Институтот на народното сеќавање (пол. ''Instytut Pamięci Narodowej''), поради идеолошките позадини, како и големиот број на жртви, може да се смета за геноцид (злосторство против човештвото). Официјална Русија го отфрлува ваквиот став, меѓу другото, и поради стравувањето дека семејствата на убиените би можеле да бараат оштета. Руската власт го призна злосторот, но не го означи како геноцид, масакр или воено злосторство. Полската влада и денес инсистира на тоа да се казнат преживеаните учесници од ова дело. Русија исто така не ги вброи убиените меѓу жртвите на сталинистичката репресија.
1 Поврзани содржини
* Авионска несреќа кај Смоленск во 2010
2 Наводи
Изофиза

Изофиза (лат. ''Isophysis'', од грч. изо, физис ) — род на билка од фамилијата (Перуники). Родот е монотипен бидејќи опфаќа само еден вид - Тасманска изофиза (''Isophysis tasmanica''), ендемски вид кој вирее само во планините на Западна Тасманија на голи места и песокливи почви. Има тревести листови и ѕвездолик темни црвено-виолетови или жолти ливчиња звртени наназад. Карактеристично за овој вид е издадена плодница, по што се разликува од секое друго растение од фамилијата Перуники.
Буков крин

Буков крин или мартагон (лат. ''Lilium martagon'') е вид на лилјан. Автохтониот ареал му е доста широк, протегајќи се од централна Европа до северна Азија, Монголија и Кореја. Познати се неколку подвидови. Растението се вкоренува од стебло, и достигнува височина од 1–2 m. Цветот му е претежно розово-виолетов со темни дамки, но знае прилично да варира, од скоро бел, па сè до скоро црн. Цветовите му се миризливи. Секое растение има голем број цветови, со тоа што побујните имаат дури и по 50.
1 Галерија
2 Наводи
* The European Garden Flora, 1986.
Пелкосениеми

Пелкосениеми (фински: ''Pelkosenniemi'', инари самски: ''Pelkosnjargâ'') е општина во Финска.
Општината се наоѓа во регионот Лапонија. Населението брои
() и зафаќа површина од од кои
е вода. Густината на населеност изнесува
.
Сите жители на општината зборуваат само фински јазик.
1 Личности
* Енди Мекој (порано Анти Хулко), главен гитарист во групата Hanoi Rocks е роден во Пелкосениеми.
Нереј-фјорд

Нереј-фјорд (''Nærøyfjorden'') е фјорд во општината Еурлан во округот Согн и Фјуране, Норвешка. Ова е ракав од поголемиот фјорд Согне-фјорд, и има должина од околу 17 km. Фјордот е познато место за туристички екскурзии.
Во 2005 г. е прогласен за светско наследство УНЕСКО. Националното географско друштво го има прогласено за најизвонредното место од природно значење во светот, заедно со фјордот Гејрангер-фјорд.
Џорџ Гејлорд Симпсон

Џорџ Гејлорд Симпсон (|George Gaylord Simpson; — ) бил американски палеонтолог, специјалист за изумрени цицачи и нивните меѓуконтинентални миграции.
1 Работа
Симпсон веројатно е највлијателниот палеонтолог од дваесеттиот век. Во 1949 година го вовел поимот синтетичка теорија на еволуцијата, што значи теорија која ги обединува принципите на наследувањето, изразени во законите на Мендел и еволуционото учење на Чарлс Дарвин. Неговиот придонес за оваа теорија е изразен во книгите ,,Tempo and Mode in Evolution‘‘ (1944) и ,,Principles of Classification and a Classification of Mammals‘‘ (1945).
Интересно е да се забележи восхитувањето на Симпсон за теоријата на точкест еквилибриум која се појавила во 1944 (Симпсон го вовел поимот квантна еволуција) и демитологизирањето на фактот дека еволуцијата на коњите одела линеарно, со современиот коњ како нејзин краен резултат.
Симпсон бил професор по зоологија на Колумбискиот универзитет и куратор на одделот по геологија и палеонтологија во Американскиот природонаучен музеј во Њујорк од 1945 до 1959 година.
Од 1959 до 1970 Симпсон бил куратор на Музејот по споредбена зоологија на Харвард.
2 Награди
* Медал на Дарвин
3 Книги
*''Attending Marvels'' (1931)
*''Mammals and Land Bridges'' (1940)
*''Tempo and Mode in Evolution'' (1944)
*''The Meaning of Evolution'' (1949)
*''Horses'' (1951)
*''Evolution and Geography'' (1953)
*''The Major Features of Evolution'' (1953)
*''Life: An Introduction to Biology'' (1957)
*''Principles of Animal Taxonomy'' (1961)
*''This View of Life'' (1964)
*''The Geography of Evolution'' (1965)
*''Penguins'' (1976)
*''Concession to the Improbable'' (1978)
*''Splendid Isolation'' (1980)
*''The Dechronization of Sam Magruder'' (посмртно објавена новела, 1996)
4 Наводи
Гејрангер-фјорд

Гејрангер-фјорд (''Geirangerfjorden'') — фјорд во областа Сунмере, сместен во најјужниот дел на округот Мере и Румсдал во Норвешка. Ова е 15 км долг ракав на фјордот Стур-фјорд (Голем Фјорд). На завршетокот на фјордот се наоѓа селцето Гејрангер.
Овој фјорд е едно од најпосетуваните туристички места во Норвешка и од 2005 г. е заштитен од УНЕСКО како светско наследство, заедно со фјордот Нереј-фјорд, иако овој статус се доведува во прашање со планиранираната изградба на далноводи.
На Гејрангерфјорд постојано му се заканува планината Окернесет која е готова да одрони во фјордот. Ваквиот одрон би предизвикал цунами, кој за 10 минути би ги подогил блиските места како Гејрангер и Хелесилт.
Покрај фјордот се расположени повеќе напуштени чифлизи. Some restoration has been made by the здружението „Пријатели на Стур-фјорд“ (''Storfjordens venner''). Најпосетени од нив се Скагефло, Книвсфло и Бломберг. До Скагефло се доаѓа и пешки од Гејрангер, додека другите се пристапни само со чамец. Во фјордот се наоѓаат и неколку забележителни водопади.
Во местото оперира и автомобилски траект кој воедно служи и како туристички брод. Тој плови долж фјордот помеѓу селата Гејрангер и Хелесилт.
1 Водопади
Најзначајни водопади Гејрангер-фјорд се т.н. „Седум Сестри и Додворувачот“. Двата водопада се наоѓаат еден наспроти друг, од кои едниот е „додворувачот“ кој изгледа како да им се додворува на сестрите.
Друг позабележителен водопад во фјордот е „Невестински Превез“, така наречен бидејќи изгледа како тенок превез врз карпите кога сонцето го грее одзади.
2 Галерија
3 Наводи
Мезофил

Мезофилот ― организам, којшто вирее на умерени температури, ниту многу високи ниту многу ниски, вообичаено помеѓу 25 и 40 °C. Поимот претежно се однесува на микроорганизми.
Ареалот на овие организми ги вклучува почвите, човечкото тело, животните и др. Оптималната температура за многу патогени мезофили е 37 °C, т.е. нормалната температура на човечкото тело. Мезофилните организми играат важна улога во прехранбената индустрија, посебно при правење на сирење и кисело млеко, пиво и вино.
Организмите кои ја претпочитаат студената средина се нарекуваат психрофили, а оние кои претпочитат повисоки температури се нарекуваат термофили. Организмите кои живеат на екстремно високи температури се нарекуваат хипертермофили.
Поимот „мезофил“ често се спомнува во ботаниката, особено во структура на лист и истото означува основно ткиво, кое се наоѓа меѓу горен и долен епидермис. Неговиот долен дел кој е исполнет со воздушни простори се нарекува сунгересто ткиво.
1 Живеалиште
Живеалиштата на мезофилите може да се сирењето и јогуртот. Тие често се вклучени за време на ферментација на пиво и вино правење. Бидејќи нормалната температура на човечкото тело е 37 °C, поголемиот дел од човечките патогени се мезофили, како и повеќето од организмите што го сочинуваат човечки микробиом.
2 Примери
Некои значајни мезофили се ''Listeria monocytogenes'', ''Staphylococcus aureus'', и ''Escherichia coli''. Други примери на видови мезофили се ''Clostridium kluyveri'', ''Pseudomonas maltophilia'', ''Thiobacillus novellus'', ''Streptococcus pyogenes'', и ''Streptococcus pneumoniae''.
3 Поврзано
*Анаеробно варење
*Мезофилен варилник
*Мезофит
*Неутрофил
*Обратна екологија
* Мезогенеза. Појавата на мезофили.
Франкфуртски автосаем

Франкфуртскиот автосаем (герм. ''Internationale Automobil-Ausstellung'' или ''IAA'') е најголемиот автосаем на светот. Се одржува на секои две години во Франкфурт, Германија.
Саемот го организира Здружението на автопроизводителите на Германија. Од 1992 г. наваму саемот е поделен на два дела: во парни години се изложуваат стопански возила во Хановер, а во непарни се исложуваат патнички возила (и некои мотоцикли) во Франкфурт. Распоредот го прави Меѓународната организација на автопроизводители.
1 Историја
*''1897'': Првата мала изложба организирана во хотел во Берлин
*''1923'': Се појавуваат дизел камиони
*''1921-1926'': Нема учесници од странство заради Првата светска војна
*''1939'': пред Втората светска војна се појавува Фолксваген (подоцна Фолксваген „Буба“)
*''1950'': Прв повоен Франкфуртски автосаем
*''1951'': Саемот се сели во Франкфурт
*''1965'': Прв јапонски автомобил на саемот
*''1971'': 45-тиот саемот бил откажан од политички побуди, со цел да се спречи прекумерното купување на патнички автомобили
*''1975'': 46-ти саем, со околу 800.000 посетители*''1977'': Прв автомобил со турбокомпресор во редовно производство (Сааб 99 Комби Купе).
*''2003'': Хонда го изложува нивниот прв 2.2 Л i-CDTi турбодизел мотор со моделот Хонда Акорд
*''2007'': Субару го претставува првиот хоризонтален четириклипен турбодизел мотор
2 Следен саем
*''2011'': 64-ти Франкфуртски автосаем од четврток, 15 септември - недела 25 септември 2011; Денови за печатот: 13 + 14 септември 2011; Продажни денови: 15 + 16 септември 2011.
3 Наводи
* Истоимена статија на германската Википедија
Џастин Барта

Џастин Барта (англиски: ''Justin Lee Bartha''; ) — американски глумец. Својата слава ја стекнал со улогите во филмовите Национално богатство и Мамурлок.
1 Филмографија
Филмови
година, филм, улога, забелешки
1999, Таг, Кип Вофард
2003, ''Гигли'', Брајан
''Карневалско сонце'', Адам Ром
2004, ''Strip Search'', ТВ филм
''Национално богатство'', Рили Пул
2005, ''Верувај му на човекот'', Џаспер Бернард
2006, ''Failure to Launch'', Ејс
2007, ''Национално богатство: Книгата на тајните'', Рили Пул
2009, ''Станица'', Ерик, ТВ филм
''The Rebound'', Арам Финкелстајн
''Мамурлок'', Даг Билингс
''Shoe at Your Foot'', Џек
''Long Time Gone'', Хенри, ''пре-продукција''''Њујорк, те сакам'', момче на Сара
''Втората светска војна во ХД'', Џек Вернер, глас
2010, ''Холи Ролерс'', Јозер Цимерман
2011, ''Национално богатство 3'', Рили Пул, ''пре-продукција''''Мамурлок 2'', Даг Билингс, ''пре-продукција''
Телевизиски серии
година, наслов, улога, забелешка
2006, ''Наставници'', Џеф Кахил, шест епизоди
2009, ''Nyhetsmorgon'', Баксмалан, една епизода
Бесаме мучо

Бесаме мучо (шпан. ''Bésame mucho'' = „Бакнувај ме многу“) е песна на шпански јазик напишана во 1940 г. од мексиканската композиторка и текстописец Консуело Веласкес.
1 Инспирација
За песната, Веласкес се инспирирала од аријата „Поплаки, или Толчникот и славејот“ (''Quejas, o la Maja y el Ruiseñor'') од шпанската опера „Гојески“ (''Goyescas'') од Енрике Гранадос.
Прв песната ја снимил Емилио Туеро и потоа станала светски хит. Низ децениите песната има доживеано огромен број на аранжмани и изведби од најразлични славни пејачи, и се смета за една од најсниманите во историјата на музиката.
2 Текст
Шпански Превод
Претседателски избори во Австрија (2010)

Австриските претседателски избори се одиржиле на 25 април 2010 година. Тоа биле дванаесетти избори за австриски шеф на држљавата, од 1951 година. Најголеми кандадати биле Хајнц Фишер, Барбара Розенкранц и Рудолф Геринг. Хајнц Фишер издвоил голема победа, со освојување на 78.9% од вкупниот процент на гласови. Одѕивот бил историски низок, со ниво на излезеност околу 50%.
Вкупно 6.355.620 Австријци имале право на глас, што било во рекорден број, бидејќи првпат на претседателските избори, право на глас имале граѓани постари од 16 години. Осве тоа, првпат на претседателските избори имало можност правото на глас да се искористи преку пошта.
Секер

Секер или Сокар или Сокарис бил бог во древната египетска религија. Бил бог на подземниот свет, на гробниците. Бил претставен со глава на сокол. Инаку името Секер е име за инкарнацијата на мемфискиот свет Бик Апис. Овој бик е симбол на Озирис.
1 Наводи
* Египетска религија - египетската идеја за задгробниот живот - Е.А. Волис Баџ
ca:Llista de personatges de la mitologia egípcia#S
Хепер

Хепер бил бог во древната египетска религија. Бил стар, исконски бог и примерок на супстанцијата која во себе го содржела зародишот на животот кој само што не настанал одново; така тој го претставувал мртвото тело од кое требало да стане духовното тело. Прикажан е во облик на човек со бубачка (скарабеј) наместо глава и овој инсект станал негов амблем, бидејќи се верувало дека е самороден и самосоздаден.
1 Наводи
* Египетска религија - египетската идеја за задгробниот живот - Е.А. Волис Баџ
Голем Глен

Голем Глен (шкотски гелски: ''Gleann Mòr'', англиски: ''Great Glen''), наречен и Глен Албајн (''Gleann Albainn'' или ''Glen Albyn'' - „Гленот на Шкотска“) или Глен Мор — низа гленови во Шкотска кои се протегаат в должина од 100 км од Инвернес на Марискиот Ферт, па сè до Форт Вилијам при почетокот на Лох Лини.
Големиот Глен се протега долж голем расед познат како Големогленски Расед. Тој ги пресекува Шкотските Гори на два дела - Грампијанските Планини на југоисток и Северозападните Гори на северозапад.
Гленот претставува природен пат на Шкотските Гори, и низ него се протегаат Каледонскиот Канал и патот A82, кој го поврзува градот Инвернес на источното крајбрежје со Форт Вилијам на запад. Овој пат се нарекува Големогленски пат.
Областа на гленот играла стратешка улога при котролирањето на горските кланови, особено Јакубитското востание во XVII век, за што сведочат градовите Форт Вилијам на југ, Форт Огастес во средината на гленот, и Форт Џорџ веднаш северно од Инвернес.
Најголемиот дел од гленот се состои од низа лохови, кои ги поврзуваат реки. Лоховите ги користи и Каледонскиот Канал, но реките не се пловни.
Еве ги водните површини на Големиот Глен од североисток кон југозапад:
* река Нес
* Лох Дохфур
* Лох Нес
* река Ојх
* Лох Ојх
* Лох Лохи
* река Лохи
* Лох Лини
Вододелницата се протега помеѓу Лох Ојх и Лох Лохи. Лох Лини, кој се наоѓа јужно од Форт Вилијам е морски лох на кој излегуваат реката Лохи и Каледонскиот Канал. На северниот крај реката Нес се влева во Марискиот Ферт.
1 Поврзано
* Глен
* Шкотски Гори
* Шкотски Низини